钦定古今图书集成/明伦汇编/氏族典/第067卷 > 朱友文
## 钦定古今图书集成/明伦汇编/氏族典/第067卷 > 朱友文

按《五代史梁家人传》：“博王友文，字德明，本姓康，名勤。
幼美风姿，好学善谈论，颇能为诗，太祖养以为子。太
祖领四镇，以友文为度支盐铁制置使。太祖即位，以
故所领宣武、宣义、太平、护国四镇征赋，置建昌宫总
之，以友文为使，封博王。太祖幸西都，友文留守东京。
太祖即位，嫡嗣未立，心尝属友文。太祖病，召友文，欲”
以后事属之，以友珪为莱州刺史。是时，左降者必有
后命，友珪大惧，乃弑太祖。旋遣丁昭浦驰至东都，杀
友文。末帝即位，复友文官爵。